Diari Oficial de la Generalitat Valenciana


Sumari del DOGV 5977, del 18-03-2009 (2009/2840)

Notificació a Peluquería Laura Requeni Ricarte. Expedient número COIJAC/2007/1681/46.
-------------------------------------------------------------------------------------

### Dades del document

Número de DOGV
:   5977

Data del DOGV
:   18-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2840


Data del document
:   25-02-2009

Organisme emissor
:   Conselleria d'Indústria, Comerç i Innovació

Tipus de document
:   Edicte

Notificació a Peluquería Laura Requeni Ricarte. Expedient número COIJAC/2007/1681/46. [2009/2840]  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral COIJAC/2007/1681/46, a l'empara del que s'ha disposat en els articles 58 i 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedix a notificar a la persona interessada que a continuació s'indica, el laude arbitral recaigut en el mencionat expedient, mitjançant el present edicte:  
Interessada: Perruqueria Laura Requeni Ricarte  
Últim domicili conegut: c/Llanera de Ranes, núm. 13 (46118 València)  
Expedient:COIJAC/2007/1681/46  
Laude de data 1 d'octubre de 2008 que es dicta a València, en els següents termes: «S'estima la pretensió de Mª del Carmen Arcos García en considerar este col·legi arbitral que, després de les manifestacions de la part reclamant i davant l'absència de la part reclamada que desvirtue el que afirma aquella en esta audiència, s'observa una diferència en l'alineació horitzontal de les dues plaques de ceràmica de la planxa objecte de la reclamació, cosa que dificulta la realització d'un correcte planxat del cabell que és l'objectiu de la reclamant en adquirir el producte.  
És per això que este col·legi estima equitatiu que la part reclamada pague a la reclamant la quantitat de 50 euros, IVA inclòs, que va ser el que va costar la planxa segons el tiquet aportat per la Sra. Arcos. L'esmentada quantitat haurà de ser depositada per Laura Requeni Ricarte en la seu de la Junta Arbitral de Consum, en un termini de 15 dies comptats des de l'endemà de la notificació del present laude, que procedirà en eixe mateix moment a retirar la planxa, la qual, ha sigut depositada en esta seu arbitral, que queda a la disposició de la reclamada.»  
L'indicat laude té caràcter vinculant i executiu i és eficaç des del dia de la notificació.  
Cosa que es fa saber a la persona interessada-reclamada als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 60/2003, de 23 de desembre, d'Arbitratge, i se li comunica que dins dels deu dies següents a la notificació del laude podrà demanar al col·legi arbitral correcció, aclariment o complement del laude, de conformitat amb el que s'ha disposat en l'article 39. Contra el laude és possible acció d'anul·lació, que haurà de ser presentada davant l'Audiència Provincial en el termini dels dos mesos següents a la notificació o l'aclariment a què fa referència l'article 39 de la Llei d'Arbitratge, d'acord amb el que s'ha establit en l'article 40 i següents de la Llei d'Arbitratge 60/2003.  
I perquè servisca de notificació a la interessada consignada anteriorment s'expedix el present edicte.  
València, 25 de febrer de 2009.- El president de la Junta Arbitral: Luis Abellán Tolosa.